দৌলতদিয়ার অবহেলিত অর্ধশতাধিক শিশুর বঙ্গবন্ধুর সমাধিস্থল পরিদর্শন
রাজবাড়ী জেলার গোয়ালন্দ উপজেলার দৌলতদিয়া চাইল্ড ক্লাবের শিশুরাসহ অর্ধশতাধিক সদস্যের একটি দল বুধবার শিক্ষা সফরের অংশহিসেবে টুঙ্গিপাড়ায় বঙ্গবন্ধুর সমাধি সৌধ পরিদর্শন করেছে।







দৌলতদিয়া যৌনপল্লী ও সংলগ্ন এলাকার শিশুদের সংগঠন দৌলতদিয়া চাইল্ড ক্লাব এ শিক্ষা সফরের আয়োজন করে। গোয়ালন্দ ঘাট থানা ও দৌলতদিয়ার মুক্তি মহিলা সমিতি এ সফরের সার্বিক সহযোগিতা করে।




সফর দলকে শুভেচ্ছা জানাতে সকালে গোয়ালন্দে আসেন রাজবাড়ীর পুলিশ সুপার মিজানুর রহমান পিপিএম (বার)। 
সফরের নেতৃত্বে ছিলেন রাজবাড়ীর অতিরিক্ত পুলিশ সুপার শেখ শরিফউজ্জামান এবং গোয়ালন্দ ঘাট থানার ওসি আশিকুর রহমান পিপিএম।
দৌলতদিয়া চাইল্ড ক্লাবের শিশুদের শিক্ষা সফরের সফরসঙ্গী হিসেবে ছিলেন গোয়ালন্দ প্রেস ক্লাবের সভাপতি আজু শিকদার, সাধারণ সম্পাদক শামীম শেখ, দফতর সম্পাদক কুদ্দুস উল আলম, সদস্য আক্তারুজ্জামান মৃধা, মুক্তি মহিলা সমিতির নির্বাহী পরিচালক মর্জিনা বেগম, সেভ দ্য চিলড্রেনের ডেপুটি ম্যানেজার মোস্তফা কামাল, সিনিয়র প্রকল্প কর্মকর্তা জাফর হোসেন, মিল ম্যানেজার এসএম ইউসুফ, মুক্তি মহিলা সমিতির সমন্বয়কারী আতাউর রহমান মঞ্জু, ন্যাশনাল চাইল্ড টাস্ক ফোর্সের রাজবাড়ীর সাধারণ সম্পাদক সাদিয়া জামান, দৌলতদিয়া  চাইল্ড ক্লাবের সাবেক চেয়ারম্যান বাদশা বেপারী, ইয়াসিন আলী, বর্তমান চেয়ারম্যান লিজা আক্তারসহ সভাপতি মরিয়ম আক্তার প্রমুখ। শিক্ষা সফরে মোট ৫৫ জন সদস্য অংশ নেয়।
শিক্ষা সফর সম্পর্কে গোয়ালন্দ প্রেস ক্লাবের সাধারণ সম্পাদক শামীম শেখ জানান, চাইল্ড ক্লাবের শিশুদের সঙ্গে এই শিক্ষা সফরে যেতে পেরে আমি খুবই আনন্দিত। আশা করি বঙ্গবন্ধুর সমাধি সৌধে গিয়ে শিশুরা বঙ্গবন্ধু সম্পর্কে অনেক কিছু জানতে পারবে। শিশুরাসহ আমাদের সবার চেতনায় ব্যাপক পরিবর্তন আসবে।
তিনি আরও বলেন,আজকে খুব সকালে রাজবাড়ীর পুলিশ সুপার নিজে গোয়ালন্দ বাসস্ট্যান্ডে এসে এই শিশুদের সঙ্গে শুভেচ্ছা বিনিময় করে গেছেন। আমি তাকে আন্তরিক ধন্যবাদ জানাই। এই সফরের আয়োজক, পৃষ্ঠপোষক, সব সফরসঙ্গীসহ সংশ্লিষ্ট সবাইকে শুভকামনা জানান তিনি।
গোয়ালন্দ ঘাট থানার ওসি আশিকুর রহমান পিপিএম জানান, যৌনপল্লী ও পার্শ্ববর্তী ওই এলাকার শিশুরা সমাজে এখনও অবহেলিত। মৌলিক অনেক সুযোগ-সুবিধা হতে তারা বঞ্চিত। সুস্থ্য বিনোদনের সুযোগ তো ওদের একেবারেই নেই। অথচ তাদের মধ্যেও অনেক প্রতিভাবান শিশু রয়েছে। সুযোগ পেলে তারা ওদের প্রতিভার স্বাক্ষর রাখতে পারবে।
তিনি বলেন, আমি আশা করি এই সফর হতে শিশুরা বিনোদনের পাশাপাশি বঙ্গবন্ধু ও বাংলাদেশ সম্পর্কে খুব কাছ থেকে জানতে পারবে। আমরা এই সফরের অংশ হতে পেরে আনন্দিত।

রাজবাড়ী জেলার গোয়ালন্দ উপজেলার দৌলতদিয়া চাইল্ড ক্লাবের শিশুরাসহ অর্ধশতাধিক সদস্যের একটি দল বুধবার শিক্ষা সফরের অংশহিসেবে টুঙ্গিপাড়ায় বঙ্গবন্ধুর সমাধি সৌধ পরিদর্শন করেছে।